ক্যাম্ব্রিয়ান
ক্যাম্ব্রিয়ান যুগের পূর্ববর্তী যুগ ইডিয়াকারান এবং পরবর্তী যুগ অর্ডোভিশিয়ান। ক্যাম্ব্রিয়ান যুগ চারটে উপযুগ বা সিরিজ এবং দশটা অধোযুগ বা পর্যায়ে বিভক্ত। ২০১৫ খ্রিঃ আরম্ভ পর্যন্ত মাত্র দু'টো সিরিজ আর পাঁচটা পর্যায়ের নামকরণ হয়েছে আর জিএসএসপি দ্বারা চিহ্নিত করা হয়েছে।
ক্ষুদ্র তুষারযুগ
ক্ষুদ্র তুষারযুগ (Little Ice Age, LIA) হচ্ছে মধ্যযুগীয় উষ্ণ পর্বের পরে আসা শীতলতার একটি সময়। যদিও এটি সত্যিকারের তুষারযুগ ছিল না, ১৯৩৯ সালে ফ্রাঙ্কোইস ই. ম্যাথেস বৈজ্ঞানিক সাহিত্যে এই শব্দটির সূচনা করেছিলেন। প্রচলিতভাবে ১৬ থেকে ১৯ শতক পর্যন্ত সময়কে এই ক্ষুদ্র তুষারযুগের আওতায় বিবেচনা করা হয়। তবে কিছু বিশেষজ্ঞ প্রায় ১৩০০ সাল থেকে প্রায় ১৮৫০ সাল পর্যন্ত বিকল্প সময়কালকে ক্ষুদ্র তুষারযুগের সময়কাল হিসেবে ধরতে পছন্দ করেন। স্থানীয় রেকর্ডগুলির সাথে কার্যরত জলবায়ুবিদ এবং ঐতিহাসিকগণ ক্ষুদ্র তুষারযুগের শুরু ও শেষ নিয়ে কখনও ঐকমত্যে আসতে পারবেন বলে আর আশা রাখেন না, কেননা এই সময়কাল স্থানীয় অবস্থাভেদে পরিবর্তিত হয়।